शनिवार की दोपहर शव कोतवाली गेट पर रख युवकों की गिरफ्तारी की मांग करने वाले परिजनों से पुलिस ने 24 घंटे की मोहलत ली थी। देररात मुकदमा दर्ज भी कर लिया। लेकिन रविवार को पुलिस द्वारा गिरफ्तारी को कोई कार्रवाई न किए जाने पर दलितों ने कोतवाली में धावा बोल दिया। कातिलों की गिरफ्तारी को नारेबाजी करने लगे। हंगामा बढ़ने पर सिपाहियों ने भीड़ की घेराबंदी कर दी। लोग जब तक कुछ समझ पाते, लाठियां बरसने लगी। पुलिस कार्रवाई पर भड़की महिलाएं कोतवाल को घेर खाकी से उलझ गई।